text: زيارتي له كانت بالأمس رحت المطعم بعد نصح بعض الاشخاص وكنت برفقة اخوي اللي قالي انه كويس ومن خارج المطعم ريحة جدا شنيعه ل اللحم المحروق قلت لأخوي الريحه ما تطمن قالي ماعليك 
   طبعا طلبت منهم البرجر رقم ٢ عندهم مدري وش اسمه ... ومع بطاطس 
   جاني البرجر اول ما شفته ماتطمنت 
   اللحم لونه مائل الى السواد و واضح مرره انه موب طازج وخشن ومافيه اي سوائل أبد !! 
   اللحمه أيضا وانا اكلها ما حسيت فيها اي طعم والمصيبه مضافه عليها ثوم تقريبا "خلطه الثوم البيضا " 
   يعني مافي امل تحس ان سبب سوء البرجر بسبب زيادة الشوي اللحم نفسه سيء جدا ومافيها اي طعم 
   بالنسبه للبطاطس جاني وهو غير مقلي تماما جلست احاول اكل فيه بس انسدت نفسي ولاكملته 
   الأسعار بالنسبه للطعم المخيس لا يستحق !! 
   تقييمي للمطعم ١ / ١٠ 
   الـ 1 هذي للسبرايت البارد بس ههههههههههه  
   لو كان مطعم وجبات مختلفه وفيه هذا البرجر ماراح ادقق كثير لكن مطعم كامل واسمه برجر فيول والطباخين ماهم عارفين يضبطون البرجر مصيبه وربي !!